钦定古今图书集成/明伦汇编/氏族典/第417卷 > 《廖用贤尚友录》 > 浦𬭎
## 钦定古今图书集成/明伦汇编/氏族典/第417卷 > 《廖用贤尚友录》 > 浦𬭎

按《明外史杨爵传》：“浦𬭎，字汝器，文登人。正德十二年
进士。授洪泂知县，有异政。嘉靖初，召为御史，以养母
归。母丧除，起掌河南道事。出按陕西，连上四十馀疏。
总督杨守礼请破格超擢，未报。而杨爵以直谏系诏
狱，𬭎驰疏申救。疏奏，帝大怒，趣缇骑逮之。秦民远近
奔送，皆号哭。𬭎赴征，业已病。既至，下诏狱，搒掠备至。”
除日，复杖之百，锢以铁押，系七日而卒。